Il-Moviment Żgħażagħ Partit Nazzjonalista, l-MŻPN, hija waħda mill-ewwel fergħat tal-partit immexxi minn Adrian Delia li ħarġet titlob lil Delia biex iwarrab. "Il-pożizzjoni tiegħu hija evidentament mhux aktar tennibbli", qalet il-fergħa taż-żgħażagħ leali lejn il-fazzjoni ta' Simon Busuttil. L-MŻPN li ma jaħfirha qatt lil Delia talli meta laħaq hu fetaħ fergħa oħra taż-żgħażagħ leali lejh, imsejħa Team Start, kiteb fuq il-paġna tal-Facebook tiegħu li d-demokrazija mhix għażla. L-MŻPN qal li l-allegazzjonijiet li qed jaffaċċja huma kbar u nqabad jgħid mod ieħor lill-midja u lill-partit stess dwar ir-relazzjonijiet li kellu ma' nies, b'referenza għal Yorgen Fenech. L-MŻPN saħaq li wara l-vot ta' sfiduċja mhuwiex "business as usual". "Wieħed ma jistax ifaħħar proċess demokratiku meta jaħdem favurih u jinjorah meta ma jogħġobx lilu bħal ma rajna lbieraħ", qal l-MŻPN li spjega wkoll li ħadd mhuwa akbar mill-partit. Uffiċjali tal-MŻPN kienu ġabru l-firem is-sajf tas-sena l-oħra biex jitressaq vot ta' fiduċja fost il-kunsilliera tal-Kunsill Ġenerali. Adrian Delia kien rebaħ dak il-vot. Membri tal-MŻPN irrabjati li ma kinux ikkonsultati dwar l-istqarrija li talbet għar-riżenja ta' Delia